《到夔门呈王待制》
宋代·李石

手挈东风上水关，凤书迎日看新班。
五湖家世乌衣巷，三峡楼新赤甲山。
画戟门开春尽永，卧龙帐稳海波閒。
安危大计须公等，天定应知即赐环。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。